Document ID: 31994D0963

Komisijas lēmums
(1994. gada 28. decembris),
ar ko nosaka Somijas kā tādas valsts statusu, kurā nevakcinē pret Ņūkāslas slimību
(94/963/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 15. oktobra Direktīvu 90/539/EEK par dzīvnieku veselības prasībām, kas reglamentē mājputnu un inkubējamu olu tirdzniecību Kopienā un to ievešanu no trešām valstīm [1], kurā grozījumi izdarīti ar Aktu par Norvēģijas Karalistes, Austrijas Republikas, Somijas Republikas un Zviedrijas Karalistes pievienošanās nosacījumiem un Eiropas Savienības dibināšanas līgumu pielāgojumiem, I pielikuma V sadaļas E apakšsadaļas 1. daļas 2. nodaļas 4. punkta d) apakšpunktu, un jo īpaši tās 12. panta 2. punktu,
tā kā vakcinācija pret Ņūkāslas slimību mājputnu gaļā Somijā ir aizliegta jau gadu;
tā kā vaislas mājputnus Somijā attiecībā uz Ņūkāslas slimību pārbauda vismaz reizi gadā; tā kā saimniecībās nav mājputnu, kas ir vakcinēti pret Ņūkāslas slimību;
tā kā, ņemot vērā situāciju attiecībā uz Ņūkāslas slimību, jānosaka Somijas statuss;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Somija atbilst Direktīvas 90/539/EEK 12. panta 2. punktā noteiktajiem kritērijiem.
2. pants
Šis lēmums stājas spēkā saskaņā ar Norvēģijas, Austrijas, Somijas un Zviedrijas Pievienošanās līgumu tā spēkā stāšanās dienā.
3. pants
Šis lēmums ir adresēts dalībvalstīm.
Briselē, 1994. gada 28. decembrī

Labels: 3
0
18
6